Document ID: /roh_data/filtered/fineweb-2-filterrobots_roh.jsonl.gz/67105

Plunar crappa natirala a mirs sitgs stabils che vivan ditg, senza duvrar maulta, cement u colla, è ina tradiziun che vegn pratitgada dapi blers tschientaners. Mirs sitgs appartegnan al maletg da la cuntrada cultivada en Svizra. Els dattan perditga da la cultura architectonica champestra e da l'artisanat rural. Els porschan in spazi vital custaivel a plantas ed ad animals e promovan uschia la biodiversitad. Ord plaschair da las bellas furmas ed en enconuschientscha da las funcziuns multifaras dals mirs da crappa plunada s'engaschan diversas organisaziuns e differents mastergnants per questa veglia tecnica da construcziun. [Tenor Tradiziuns vivas].
(Foto: Grey59 / pixelio)